Bya Elisa Nicholas Ssekitende
Mayor wa Division ya Kimaanya Kabonera mu Kibuga Masaka Lukyamuzi Steven, yennyamidde olw’ebikolwa eby’okutulugunya banna Uganda ebyekyegiriisizza mu Ggwanga, kyokka ng’abakwatibwako ensonga tewali kyebakolawo.
Mayor Lukyamuzi asinzidde ku Kyalo Busubi mu Ggombolola y’e Kisekka mu district y’e Lwengo mukuziika Omukadde Debranta Nakimbugwe abadde mmemba wa CBS PEWOSA, neyewuunya okulaba nga wakyaliyo abogera ku Pulezidenti Museveni nebakuba n’engalo, ng’ebbeeyi y’ebintu eri kukaweerege ewali nebanna Uganda abatakyasobola nakwetusaako wadde omuti gwa Ssabbuuni, abalina abaana baabwe abasomera mu bizimbe by’e ssubi nga n’amabanja eggwanga galiri mu bulago!
Ono yeegattiddwaako omukubiriza w’olukiiko lw’ekibuga Masaka munna Kibiina kya National Unity Platform Tonny Ssempijja, naye akolokose obukulembeze bwa mwami Museveni obubi, obukuumidde banna Uganda e Mabega ng’ebikolwa eby’obubbi, obulyake ssaako abakozi ba Gavumenti abatafaayo ku Mirimu gy’okuweereza banna Uganda byebigiriisa era nga be Baana baliwo, ekituusizza nebanna Uganda okwenyiwa ensi yaabwe nebagenda mukukola obuddu.
Omusomesa w’ebibiina bya CBS PEWOSA Ssekabira Charles Lubega, y’atuusizza obubaka bwa Manager wa BUDDU CBS PEWOSA SACCO Mery Nakayiza asaasidde banna PEWOSA e Lwengo okufiirwa omuntu abadde omukozi ennyo aweesa ekitundu kye ekitiibwa.
nso_Latn lug_Latn lug_Latn lug_Latn lug_Latn